Alphabeto phonetic international
Le alphabeto phonetic international (API, vel IPA del anglese International Phonetic Alphabet  ) es un systema de notation phonetic basate sur le alphabeto latin, imaginate per le International Phonetic Association como un representation standardisate del sonos de linguas parlate. Le alphabeto phonetic international es usate per studentes e instructores de linguas extere, linguistas, therapeutas de pathologias del linguage, cantatores, actores, lexicographos, e traductores.

Le alphabeto phonetic international es designate pro representar solmente ille qualitates del linguage que es distinctive in linguas parlate: phonemas, intonation, e le separation del parolas e syllabas. Pro representar qualitates additional del linguage como frictionar le dentes, le pronunciation miscite o incorrecte de 's' e 'z', e sonos facite con un fissura del palato, un insimul extendite de symbolos appellate extensiones al API es usate.

Occasionalmente alicun symbolos es addite, removite, o modificate per le International Phonetic Association. In 2008, il ha 107 litteras distincte, 52 diacriticos, e quatro marcas prosodic in le alphabeto phonetic international.

Vide etiam
Appendice:Lista de classes de phonos

Referentias 

Alphabetos
Linguistica